钦定古今图书集成/明伦汇编/氏族典/第222卷 > 《廖用贤尚友录》 > 车千秋
## 钦定古今图书集成/明伦汇编/氏族典/第222卷 > 《廖用贤尚友录》 > 车千秋

按《汉书车千秋传》：“千秋本姓田氏，其先齐诸田，徙长
陵。千秋为高寝郎。会卫太子为江充所谮败，久之，千
秋上急变，讼太子冤。上感悟，召见千秋。千秋长八尺
馀，体貌甚丽，武帝见而说之，立拜千秋大鸿胪。数月，
遂为丞相，封富民侯。后岁馀，武帝疾。千秋受遗诏辅
导少主，谨厚有重德，为相十二年，薨，谥定。千秋年老”，
上优之朝见，得乘小车入宫殿中，因号“车丞相。”